text: Motorcyklist i motorvejsuheld
  22 august 2015 kl. 15.04
  En 27-årig motorcyklist slap nådigt fra et trafikuheld lørdag middag, da han stødte sammen med en billist.
  I forbindelse med noget kø på E45-motorvejen i sydgående retning mellem Kolding Ø og Kolding V skete der i middags et færdselsuheld, oplyser Sydøstjyllands Politi.
  Her kolliderede en 27-årig mand på motorcykel med en bil, da føreren af motorcyklen var ved at skifte vognbane. Manden på motorcyklen slap med en flænge i benet.
  Uheldet skabte dog yderligere kø på E45. Køen er dog afviklet nu.
  